text: Opdatering: Landevej er genåbnet
  28 april 2017 kl. 14.29
  Et uheld på Lifstrup Hovedvej mellem Varde og Korskro giver lige nu lange køer. To biler er impliceret, den ene ligger på taget med en person fastklemt.
  Opdatering: Landevej er genåbnet, og begge spor farbar.
  Så er der ryddet op på Lifstrup Hovedvej ml. Varde og Korskroen og vejen genåbnet i begge retninger. #politidk
  Uheldet skete her fredag eftermiddag på Lifstrupvej Hovedvej - rute 11 - mellem Varde og Korskro.
  Erik Lindholdt, vagtchef, Syd- og Sønderjyllands Politi: "Folks skal finde alternative ruter, da det kommer til at tage lang tid, før al rednings- og oprydningsarbejdet er ovre"
  Vagtchefen ved Syd- og Sønderjyllands Politi oplyser til TV SYD, at vejen bliver helt lukket til redningsarbejdet er overstået, og at uheldet allerede skaber lange køer i fredagstrafikken.
  - Folks skal finde alternative ruter, da det kommer til at tage lang tid, før al rednings- og oprydningsarbejdet er ovre, siger vagtchef Erik Lindholdt, og fortsætter:
  - Der sidder en person fastklemt i den bil, der ligger på tager, men der skulle ikke være alvorligt tilskadekomne, siger Erik Lindholdt.
  Færdselsuheld på Lifstrup Hovedvej ml. Korskroen og Varde. Hovedvejen helt spærret ml. Østre Omfartsvej og Ny Lifstrupvej. #politidk
  Opdateres
  